L‐Arċisqof Charles J. Scicluna ħatar lil Kan. David Cilia bħala Arċipriet tal‐Parroċċa ta' San Pawl Nawfragu, fil-Belt Valletta. Il-Kan. David Cilia twieled Ħ'Attard fit‐2 ta' Awwissu 1968, u rċieva l‐edukazzjoni tiegħu fl‐iskola statali ta' Ħal Qormi San Ġorġ, fil-Kulleġġ San Albert il-Kbir, u fis-Seminarju Minuri. Studja l‐Filosofija u t-Teoloġija fil-Fakultà tat-Teoloġija tal-Università ta' Malta u d-Dritt Kanoniku fl-Università Gregorjana f'Ruma. Huwa ġie ordnat saċerdot fit‐30 ta' Ġunju 1995. Dun David serva bħala Viċi Kapillan fil-Parroċċa ta' Marija Bambina fil-Mellieħa u fil-Parroċċa ta' San Ġorġ Preca fis-Swatar, kien Rettur tal-Knisja tal-Imtaħleb u membru tal-Kapitlu u tal-Kleru fil-Kolleġġjata ta' San Pawl fir-Rabat. Kien il-Kap tal-iskola tal-Knisja, is-Seminarju Minuri, u bħalissa jservi bħala mħallef fit-Tribunal Ekkleżjastiku Reġjonali tat-Tieni Istanza. Huwa wkoll id-Delegat tal-Arċisqof għall-Fergħa Ewkaristika u Ulied Marija Ewkaristika. Il‐Parroċċa ta' San Pawl Nawfragu tiġbor fiha madwar 1,800 persuna f'800 familja. www.knisja.mt www.knisja.mt/ritratti
Arċipriet ġdid għall-Parroċċa ta' San Pawl Nawfragu, il-Belt Valletta